Ģeoloģiskais dabas piemineklis **Dolesmuižas atsegums**

MK 175. noteikumu piel. Nr. 139

**Detalizēts apraksts**

**Adrese**

Salaspils novadā, Salaspils pagastā, daļēji atrodas dabas parkā un Natura 2000 teritorijā Dolessala.

Ģeogrāfiskās koordinātes E24 13,61904' un N56 50,87736', jeb x513845, y300484 LKS92 sistēmā.

**Ģeogrāfiskais novietojums**

Doles salas rietumu malā, Daugavas ielejā un senlejā, Piejūras zemienē Viduslatvijas zemienes ietvaros.

**Ģeoloģiskie veidojumi**

Tipisks augšdevona Franas stāva Daugavas svītas Buregu un Altovas ridu atsegums.

**Izmēri**

Dabas pieminekļa platība 1,71 ha.

**Debits**

-.

**Unikālās vērtības**

Vienīgais Altovas ridas atsegums Daugavas lejtecē, raksturīgs Buregu ridas griezums.

**Ainaviskuma raksturojums**

Ainaviski pievilcīga teritorija.

**Stratigrāfija**

Augšdevona Franas stāva Daugavas svītas Buregu un Altovas ridas un Katlešu svīta.

**Uzbūve**

Slāņots, masīvs, monolīts un kavernozs dolomīts ar kalcīta drūzām.

**Viela**

Dolomīts un dolomītmerģelis ar kalcīta drūzām.

**Procesi**

Šobrīd nav būtisku procesu dabas pieminekļa teritorijā.

**Dabas aizsardzība**

Teritorijā atrodas ES aizsargājami biotopi – karbonātisku pamatiežu atsegumi (8210).

**Citas vērtības**

Potenciāļa ģeovieta izglītojošam dabas tūrismam.

**Stāvoklis**

Stāvoklis vērtējams kā labs.

**Bojājumi**

Nav.

**Apdraudējumi**

Nav.

**Apsaimniekošana**

Nav datu par apsaimniekošanu.

**Piezīmes**

Apraksts, novērtējumi un robežu izmaiņu pamatojums balstīti uz līgumdarba pētījuma apsekojuma un literatūras datiem (28).

**Novērtējumi**

Unikālās vērtības - 4

Ainaviskums - 3

Zinātniskais novērtējums:

Stratigrāfija - 4

Uzbūve - 4

Viela - 4

Procesi - 1

Citas vērtības - 3

Novērtējumu summa - 23

**Robežu izmaiņu pamatojums**

Līdzšinējā aizsargājamā platība bija 2,34 ha. Robežas koriģētas izslēdzot no dabas pieminekļa teritorijas austrumu daļu, kur neatrodas nozīmīgi ģeoloģiskie veidojumi, kā arī koriģētas atbilstoši zemes kadastru un lietojumveidu izvietojumam. Šā brīža dabas pieminekļa platība ir 1,71 ha.

**Ieteikumi aizsardzībai un apsaimniekošanai**

Teritoriju nepieciešams saglabāt gan zinātniskiem pamatiežu stratigrāfijas un paleontoloģijas pētījumiem, gan kā ainaviski vērtīgu ģeovietu, kas potenciāli ir nozīmīga izglītojošam dabas tūrismam. Atsegums labi aplūkojams no neliela attāluma. Nepieciešams izveidot taku atsegumu apskatei un izvietot informāciju par teritorijas ģeoloģiju.

Unikālās vērtības, 1   2   3   4   5      
1- nenozīmīgs,   
2- maznozīmīgs,   
3- vietāja mēroga nozīmīgs,   
4- reģiona mēroga nozīmīgs;   
5- LV vai starptautiski nozīmīgs , unikāls  
  
Ainaviskums, 1   2   3   4   5      
1- neglīts,   
2- ainavā neizpaužas kā pozitīvi vērtējams elements,   
3- parasts, nedaudz vairo ainavas vērtīgumu;   
4- skaists, glīts, bet ne izcils;   
5- izcili krāšņs  
  
Stratigrāfija, 1   2   3   4   5      
1- nenozīmīgs sīks,   
2- maznozīmīgs vai neizteiksmīgs,   
3- parasts raksturīgs konkrētās svītas atsegums,   
4- viens no lielākajiem konkrētās svītas atsegumiem, bet nav stratotips ,    
5- svītas stratotips vai unikālu fosīliju atradne  
  
Uzbūve, 1   2   3   4   5      
1- nav novērojamas nekādas raksturīgas uzbūves detaļas,   
2- neizteiksmīgs slāņojums,   
3- parasts, raksturīgs slāņojums; raksturīgi reljefa veidojumi  
4- kādi retāk sastopami vai īpaši izteikti slāņojuma veidi, plaisainums, ieslēgumi, reljefa veidojumi;   
5- īpaši izteiksmīgs vai neparasts slāņojums, reljeefa veidojums, atseguma forma u.c.  
  
Viela, 1   2   3   4   5      
1- vieliskais sastāvs nav nosakāms, piemēram, biezā apauguma dēļ,   
2- nedroši nosakāmi sastāva ieži, neizteiksmīgi,   
3- parasti ieži,   
4- savdabīgi, raksturīgi ieži vai minerālu izpausmes;   
5- kādas retas vai neparastas minerālu izpausmes; reti sastopami, bet raksturīgi ieži  
  
Procesi, 1   2   3   4   5      
1- nekādi īpaši procesi nav novērojami;   
2- novērojamas mazaktīvas atsevišķu procesu izpausmes, piemēram virsmas atslāņošanās vai nobiru veidošanās, ūdeņu atslodze,   
3- raksturīgi procesi, piem., izskalošana vai avotu erozija;   
4- raksturīgi un aktīvi procesi, kas pastāvīgi ietekmē atsevišķas dabas pieminekļa daļas   
5- pastāvīgi notiekoši raksturīgi procesi, kas nosaka nepārtraukti mainīgu atseguma veidolu, piemēram, viļņu erozija vai ūdenskrituma izraisīta aktīva erozija  
  
Citas vērtības, 1   2   3   4   5      
1- nekā nozīmīga nav,   
2- neliels nozīmīgums dzīvajai dabai, kultūrvēsturei, tūrismam;   
3- apaugumā atsevišķas retākas sugas vai vietējas nozīmes tūrisma objekts, vai ir vairāki seni iegravējumi;   
4- retu sugu atradne, populārs tūrisma objekts, kulta vieta, nozīmīgu teiku vieta utml.;   
5- kāds no LV simboliem (piem., Zvārtas iezis vai Skaņaiskalns), vienīgā kādas sugas atradnes vieta, īpaši nozīmīga kulta vieta utml.